CELEX: 22005D0867
Language: sk
Date: 2005-10-10 00:00:00
Title: 2005/867/ES: Rozhodnutie Spoločného výboru ES-Andorra č. 1/2005 z  10. októbra 2005

6.12.2005   
            
            
               SK
            
            
               Úradný vestník Európskej únie
            
            
               L 318/26
            
         
      ROZHODNUTIE SPOLOČNÉHO VÝBORU ES-ANDORRA č. 1/2005
   z 10. októbra 2005
   (2005/867/ES)
   SPOLOČNÝ VÝBOR,
   so zreteľom na Dohodu vo forme výmeny listov medzi Európskym hospodárskym spoločenstvom a Andorrským kniežatstvom (1), podpísanú v Luxemburgu 28. júna 1990, a najmä na jej článok 17,
   so zreteľom na dodatkový protokol o veterinárnych záležitostiach k Dohode vo forme výmeny listov medzi Európskym hospodárskym spoločenstvom a Andorrským kniežatstvom (2), podpísaný v Bruseli 15. mája 1997, a najmä na jeho článok 2,
   keďže:
   Na zasadnutí v Andorre v dňoch 25. a 26. januára 2005 odporučila veterinárna podskupina Spoločného výboru ES-Andorra, ustanovená v súlade s článkom 2 dodatkového protokolu o veterinárnych záležitostiach k Dohode vo forme výmeny listov medzi Európskym hospodárskym spoločenstvom a Andorrským kniežatstvom, prijatie dodatočného zoznamu veterinárnych ustanovení Spoločenstva, ktoré má Andorra uplatňovať okrem veterinárnych právnych predpisov Spoločenstva stanovených rozhodnutiami č. 2/1999 (3), 1/2001 (4) a 2/2003 (5) Spoločného výboru ES-Andorra. Transpozícia a implementácia veterinárnych právnych predpisov Spoločenstva zo strany Andorry stanovená v tomto zozname by sa mala vykonať do 18 mesiacov od dátumu prijatia tohto rozhodnutia,
   ROZHODOL TAKTO:
   Článok 1
   1.   Andorra transponuje a implementuje veterinárne právne predpisy Spoločenstva stanovené v prílohe k tomuto rozhodnutiu do 18 mesiacov odo dňa prijatia tohto rozhodnutia.
   2.   Pokiaľ ide o nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (6), od Andorry sa vyžaduje len transpozícia a implementácia ustanovení týkajúcich sa bezpečnosti potravín. Účasť Andorry na systéme rýchleho varovania ustanoveného článkom 50 ods. 6 tohto nariadenia je otvorená od dátumu transpozície do právnych predpisov Andorry a implementácie uvedených opatrení.
   3.   Andorra zašle Komisii a príslušnému orgánu v každom členskom štáte zoznamy schválených zariadení v súlade s článkom 31 nariadenia Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných na účely zabezpečenia overenia dodržiavania potravinového a krmivového práva a predpisov o zdraví zvierat a o starostlivosti o zvieratá (7).
   4.   Zariadenia v Andorre podliehajú kontrolám zo strany Komisie rovnakým spôsobom, ako zariadenia v Spoločenstve podľa článku 45 nariadenia (ES) č. 882/2004. Andorra predloží veterinárnej podskupine zriadenej v súlade s článkom 2 dodatkového protokolu o veterinárnych záležitostiach svoj plán úradných kontrol na schválenie, ako je stanovené v hlave V uvedeného nariadenia. Neskoršie aktualizovania svojho plánu oznamuje Komisii, ktorá danú aktualizáciu schváli a informuje o nej členské štáty v rámci Stáleho výboru pre potravinový reťazec a zdravie zvierat.
   5.   Čo sa týka nekomerčného pohybu spoločenských zvierat a v súvislosti s implementáciou izolačného opatrenia úradných kontrol predpokladaných v písmene b) tretieho pododseku článku 14 nariadenia Európskeho parlamentu a Rady (ES) č. 998/2003 z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat, ktorým sa mení a dopĺňa smernica Rady 92/65/EHS (8), Andorra uzatvorí dohodu s Francúzskom a Španielskom. Na implementáciu opatrenia v zmysle článku 15 tohto nariadenia použila Andorra laboratóriá určené rozhodnutím Komisie 2004/233/ES zo 4. marca 2004, ktorým sa schvaľujú laboratóriá na kontrolu účinnosti očkovania určitých domácich mäsožravcov proti besnote (9). V oddiele 2 v časti B prílohy II k nariadeniu sa Andorra vypúšťa zo zoznamu a zaraďuje sa do oddielu 1 v časti B prílohy II.
   Článok 2
   Toto rozhodnutie nadobúda účinnosť 1. novembra 2005.
   
      V Bruseli 10. októbra 2005
      
         
            Za Spoločný výbor
         
         
            predseda
         
         Juli MINOVES
         
      
   
   
      (1)  Ú. v. ES L 374, 31.12.1990, s. 14.
   
      (2)  Ú. v. ES L 148, 6.6.1997, s. 16.
   
      (3)  Ú. v. ES L 31, 5.2.2000, s. 84.
   
      (4)  Ú. v. ES L 33, 2.2.2002, s. 35.
   
      (5)  Ú. v. EÚ L 269, 21.10.2003, s. 28.
   
      (6)  Ú. v. ES L 31, 1.2.2002, s. 1. Nariadenie zmenené a doplnené nariadením (ES) č. 1642/2003 (Ú. v. EÚ L 245, 29.9.2003, s. 4).
   
      (7)  Ú. v. EÚ L 165, 30.4.2004, s. 1.
   
      (8)  Ú. v. EÚ L 146, 13.6.2003, s. 1. Nariadenie naposledy zmenené a doplnené nariadením (ES) č. 1193/2005 (Ú. v. EÚ L 194, 26.7.2005, s. 4).
   
      (9)  Ú. v. EÚ L 71, 10.3.2004, s. 30. Rozhodnutie naposledy zmenené a doplnené rozhodnutím 2005/656/ES. (Ú. v. EÚ L 241, 17.9.2005, s. 63).
   
      PRÍLOHA
      Odkazy na tieto základné znenia sa považujú za také odkazy, ktoré zahŕňajú odkazy ku všetkým zmenám a doplneniam, ako aj predpisy na implementáciu
      Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1).
      Nariadenie Európskeho parlamentu a Rady (ES) č. 852/2004 z 29. apríla 2004 o hygiene potravín (2).
      Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (3).
      Nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (4).
      Nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných na účely zabezpečenia overenia dodržiavania potravinového a krmivového práva a predpisov o zdraví zvierat a o starostlivosti o zvieratá (5).
      Smernica Európskeho parlamentu a Rady 2004/41/ES z 21. apríla 2004, ktorou sa zrušujú určité smernice týkajúce sa hygieny potravín a zdravotných podmienok výroby a uvádzania určitých produktov živočíšneho pôvodu určených pre ľudskú spotrebu na trh a ktorou sa menia a dopĺňajú smernice Rady 89/662/EHS a 92/118/EHS a rozhodnutie Rady 95/408/ES (6).
      Nariadenie Európskeho parlamentu a Rady (ES) č. 998/2003 z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat, ktorým sa mení a dopĺňa smernica Rady 92/65/EHS (7).
      Nariadenie Rady (ES) č. 21/2004 zo 17. decembra 2003, ktorým sa ustanovuje systém na identifikáciu a registráciu oviec a kôz a ktorým sa mení a dopĺňa nariadenie (ES) č. 1782/2003 a smernice 92/102/EHS a 64/432/EHS (8).
      Smernica Rady 2002/99/ES zo 16. decembra 2002 ustanovujúca pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (9).
      
         (1)  Ú. v. ES L 31, 1.2.2002, s. 1.
      
         (2)  Ú. v. EÚ L 139, 30.4.2004, s. 1.
      
         (3)  Ú. v. EÚ L 139, 30.4.2004, s. 55.
      
         (4)  Ú. v. EÚ L 139, 30.4.2004, s. 206.
      
         (5)  Ú. v. EÚ L 165, 30.4.2004, s. 1.
      
         (6)  Ú. v. EÚ L 157, 30.4.2004, s. 33.
      
         (7)  Ú. v. EÚ L 146, 13.6.2003, s. 1.
      
         (8)  Ú. v. EÚ L 5, 9.1.2004, s. 8.
      
         (9)  Ú. v. ES L 18, 23.1.2003, s. 11.